kardosdrur/scandi-wiki huggingface dataset:
Jan Ferdinandsen

Jan Ferdinandsen (født 18. juli 1943) er en dansk politiker, der fra 2010 til 2013 var borgmester i Gribskov Kommune, valgt for Konservative.

Ferdinandsen er uddannet skibsmægler og driver i dag familievirksomheden N. B. Ferdinandsen & Sønner A/S samt Boligselskabet Adama ApS. 

Han var medlem af Græsted-Gilleleje Kommunalbestyrelse 1974 til 1976 for Fremskridtspartiet og igen fra 1986 til 2006 for Det konservative Folkeparti. Fra 2007 har han været medlem af Byrådet i Gribskov Kommune.

Referencer

Eksterne henvisninger 
 Om Jan Ferdinandsen på Gribskov Kommunes hjemmeside 

Personer fra Gilleleje 
Erhvervsfolk fra Danmark
Borgmestre fra Det Konservative Folkeparti
Tidligere borgmestre fra Danmark
Borgmestre i Gribskov
Morten Slotved

Morten Slotved (født 3. november 1969 i Brørup) er en dansk politiker, der siden 1. januar 2010 har været borgmester i Hørsholm Kommune, valgt for Konservative.

Slotved er student fra Vejen Gymnasium og HF og uddannet cand.oecon. fra Aarhus Universitet 1998. Fra 2001 til 2010 var han seniorsalgschef i IBM.

Han blev første gang valgt til Hørsholm Kommunalbestyrelse i 2005 og er siden genvalgt i 2009, 2013, 2017 og 2021.

Privat har han tre børn og er gift med Inger Slotved.

Referencer 

Økonomer fra Danmark
Erhvervsfolk fra Danmark
Borgmestre fra Det Konservative Folkeparti
Borgmestre i Danmark 2018-2021
Borgmestre i Danmark 2022-2025
Vejen Gymnasium og HF

Vejen Gymnasium og HF er et dansk gymnasium og hf-kursus, der er beliggende i Vejen.

Frem til 2007 blev gymnasiet drevet af Ribe Amt, men siden har det i lighed med landets øvrige gymnasier været en selvejende institution.

Rektor er Lars Amdisen Bossen.

Eksterne henvisninger 
 Vejen Gymnasium og HF's hjemmeside

Etableret i 1981
Gymnasier i Danmark
Gymnasium og HF
Jexper Holmen

Jexper Holmen eller Jesper Holmen (født 16. februar 1971) er en dansk komponist.

Holmen studerede i perioden 1993-2001 komposition og musikteori på Det Kongelige Danske Musikkonservatorium og var elev hos Ib Nørholm og Ivar Frounberg. Jexper Holmen var ét af hovednavnene ved NUMUS festivalen i 2000. Night Pace, udgivet på Cd i 2005, er et helaftensværk for klarinetter, slagtøj, violoncello, interaktiv elektronik og lyssætning, CD’en blev valgt som ugens CD september 2006 på Danmarks Radio P2. Holmen har blandt andet skrevet et stykke, Oort Cloud, for sopransaxofon, to akkordeoner og et stort antal højttalere, stykket er skrevet til et rum med stor efterklang og stykket er kaotisk, i stor grad tilfældig genereret med en enkel overordnet idé og kan med komponistens accept kategoriseres som ambient, værket er udgivet på CD i 2010. Holmen blev udpeget som composer-in-residence (huskomponist) ved den britiske Huddersfield Contemporary Music Festival for perioden 2011-12 og skulle skrive i alt fire værker til festivalen.

Kilder 
 Den2Radio – Udsendelse d. 22.-28.november 2009

Eksterne henvisninger 
 YouTub – Oort-cloud
 INTERVIEWET MED JEXPER HOLMEN på MIXTOVERDENER
 Profil og værker hos Edition S

Komponister fra Danmark
Klassiske komponister fra det 21. århundrede
Strækningslokomotiv

Et strækningslokomotiv er et stort lokomotiv, der anvendes ved kørsel over længere strækninger med person- eller godstog. Modsætningen hertil er et rangerlokomotiv. 

Typiske danske strækningslokomotiver:

 Litra E, damplokomotiv
 Litra MY, dieselelektrisk lokomotiv
 Litra EG, elektrisk lokomotiv

Lokomotiver
Discovery HD

Discovery HD er en tv-kanal der er ejet af Discovery, Inc. Kanalen sender programmer fra Discovery Channel og søsterkanalerne i High Definition hele døgnet. Discovery HD blev først lanceret i Asien i 2005 derefter i Sverige den 1. november 2006. Danmark, Finland og Norge følgede efter i 2007. Kanalen har sidenhen skiftet navn til Discovery HD Showcase.

Tv-kanaler fra USA
Discovery, Inc.
Girafkvinde

En girafkvinde er en kvinde, der har taget ringe på halsen, som gør halsen længere.

Ifølge en udbredt myte så er girafkvinder i Afrika bundet til deres halsringe. At girafkvinder er kvinder, som gradvist får påsat halsringe, så halsen bliver længere og længere, så den til sidst bliver så lang, at den ikke kan bære sig selv.

I virkeligheden er det bare ryghvirvlerne, der bliver en del af halsen, ved at 'pynten' tynger skuldrene og ribbene nedad, hvorved halsen ser længere ud. Dette kan gøres med andet end ringe. Skulderne er kun forbundet til skelettet med nøglebenet, så ved et langvarigt pres så kan de blive lavere. Halsen er løs inde i ringene og skal støtte en ekstra vægt. Det er ubehageligt at undvære ringene, da hjerne opfatter dem, som en del af kroppen, der mangler, men ubehaget forsvinder af sig selv.
Denne skik er kendt i flere områder i både Afrika og Asien. De starter med at påsætte "pynten" når pigerne er ca. 7 år gamle. Der bliver påsat en ring pr. år.

Asien 
 Girafkvinder i (Burma og Thailand). Den største gruppe. Messingspiraler. En halsspiral og ofte brystspiral, med en lille spiral på tværs som en støtte.
 Bonda stammen fra Orissa i Indien. Sølvringe.

Afrika 
 Ndenele folket i Sydafrika. Messing ringe, skikken er næsten uddød.
 Mumuilas eller Muhilla eller Mumuhuila; Mwila; Mumhuílas fra Angola. Perlekæder samlet og stivet med ler.
 Nyangatom folket i Etiopien. Perler.
 Turkana folket i Kenya og Etiopien. Perler.

Referencer 

 Den Store Danske .

Kultur
Kropsforandring

en:Giraffe women
Knæ

Et knæ (latin: genu, regio genus) er et led, der forbinder de to dele af benet. Over knæet er låret og under knæet er underbenet, der består af skinnebenet (tibia) forrest og lægknoglen (fibula) bagerst. Leddet er beskyttet af knæskallen (patella). 

Set forfra danner lårknoglen (femur) og skinnebenet normalt en vinkel på 175° i forhold til hinanden. Folk der er kalveknæede har en mindre vinkel (genu valgum) og folk der er hjulbenede har en større vinkel (genu varum).  

Dansk forskning har vist, at man kan forhindre op mod 80% af de fod- og knæskader, der opstår i forbindelse med idrætsudøvelse. Det kan blandt andet gøres ved hjælp af specialiseret styrketræning og screeninger.

Knæskal 
En knæskal (latin: patella) er en knogle, der går ind under kategorien af irregulære knogler, men er specifikt en sesamoid knogle. Knæskallen beskytter knæleddet mod skade fra benets forside.

Billedgalleri

Eksterne henvisninger 

Led
Vestergårdsvej

Vestergårdsvej er et boligområde i Glostrup. Bebyggelsen består af almennyttige boliger – Bebyggelsen administreres af KAB.

Vestergårdsvej ligger ved Roskildevejen, tæt på Glostrup hallen.

Vestergårdsvej har i en periode været plaget af brand og hærværk og kan kategoriseret som et ghettoområde, og har deraf nedsættende været kaldt for et belastende kvarter, men bebyggelsen kan ikke længere officielt betegnes som en udpeget ghetto.

Glostrup
Kvarterer i København
ATP World Tour Finals 2009

ATP World Tour Finals 2009 er 2009-udgaven af ATP World Tour Finals og dermed sæsonens sidste turnering på ATP World Tour 2009, de mandlige elitetennisspilleres turneringsserie dette år. Turneringen bliver afholdt i perioden 22 – 29. november i London, England med deltagelse af de bedste fra årets øvrige turneringer i henholdsvis single og double.

Deltagere

Single 

De otte singledeltagere kan ses i tabellen sammen med tidspunktet for deres sikring af pladsen. 
Som reserver til deltagelse i turneringen er de næste fra listen også i London; det drejer sig om listens nummer ti, Jo-Wilfried Tsonga, og nr. elleve, Fernando González.

Double

Turneringen

Single 
De otte spillere blev opdelt i to grupper, hvor der spilledes alle mod alle. Første gruppe, Gruppe A, bestod af Federer, Murray, del Potro og Verdasco, mens Gruppe B bestod af Nadal, Djokovic, Davydenko og Söderling.

Da alle kampe var spillet, gik de to bedstplacerede i hver gruppe videre til semifinalen. Dette blev afgjort i rækkefølge efter følgende: Flest sejre, bedste forskel i vundne sæt, flest vundne sæt, bedste forskel i vundne partier, flest vundne partier.  

I den ene semifinale mødtes vinderen af Gruppe A og toeren fra Gruppe B, mens vinderen af Gruppe B mødte toeren fra Gruppe A i den anden semifinale. Vinderne af de to kampe mødtes i finalen.

Gruppe A 

22. november:
 Andy Murray (4) – Juan Martín del Potro (5): 6-3, 3-6, 6-2
 Roger Federer (1) – Fernando Verdasco (7): 4-6, 7-5, 6-1

24. november:
 Juan Martín del Potro (5) – Fernando Verdasco (7): 6-4, 3-6, 7-6(1) 
 Roger Federer (1) – Andy Murray (4): 3-6, 6-3, 6-1

26. oktober:
 Andy Murray (4) – Fernando Verdasco (7): 6-4, 6-7(4), 7-6(3)
 Juan Martín del Potro (5) – Roger Federer (1): 6-2, 6-7(5), 6-3

Slutstillingen i gruppen blev dermed:

 Gruppe B 
23. november:
 Robin Söderling (8) – Rafael Nadal (2): 6-4, 6-4
 Novak Djokovic (3) – Nikolaj Davydenko (6): 3-6, 6-4, 7-5

25. november:
 Robin Söderling (8)  – Novak Djokovic (3): 7-6(5), 6-1
 Nikolaj Davydenko (6) – Rafael Nadal (2): 6-1, 7-6(4) 

27. november:
 Novak Djokovic (3) – Rafael Nadal (2): 7-6(5), 6-3
 Nikolaj Davydenko (6) – Robin Söderling (8): 7-6(4), 4-6, 6-3

 Finalerunde 

Semifinalerne blev spillet 28. november og gav følgende resultater:
 Nikolaj Davydenko''' (6) – Roger Federer (1): 6-2, 4-6, 7-5
 Juan Martín del Potro (4) – Robin Söderling (8): 

Finalen spilles 29. november:
 Nikolaj Davydenko (6) – ?:

Double

Noter

Eksterne henvisninger 
 Turneringens officielle hjemmeside 

ATP Tour 2009
2009
Dansk Melodi Grand Prix 1978

Dansk Melodi Grand Prix 1978 blev afholdt den 25. februar i Tivolis Koncertsal i København. Programmet blev sendt direkte på DR, og værten var Jørgen de Mylius. Vindermelodien blev "Boom Boom" med Mabel, der deltog den 22. april i Eurovision Song Contest 1978 i Paris, Frankrig, hvor den opnåede en placering som nr. 16 af 20 sange.

Det var første gang i 12 år, at Danmark deltog i Melodi Grand Prix. I 1966 resulterede den danske deltagelse i nogle meget dårlige medieomtaler, og det blev besluttet, at Danmark ville stoppe den årlige afholdelse af Grand Prix'erne. I 1978 var opbakningen for en genoptagelse af Melodi Grand Prix imidlertid meget tydelig, for der var over 500 tilmeldte sange. Heraf blev der udvalgt 6 til denne finale, hvor disse blev spillet to gange. Først i én rækkefølge og så den direkte modsatte. Kapelmester var Ole Kurt Jensen, men en del af holdene havde sin egen dirigent. Dirigent for Flair var komponist Peder Kragerup, Grethe Ingmann havde Leif Pedersen og Mabel havde Helmer Olesen.

Publikums reaktioner under afstemningen var kraftigt domineret af unge pigers begejstrede skrig, hver gang Mabel fik tildelt points.

Tildeling af points 
Pointsene blev tildelt af 8 juryer bestående af 11 personer hver. Hver af de 11 havde mellem 1 og 5 points til hver sang. Juryerne lagde så alle points sammen, og afgav sluttelig 6, 5, 4, 3, 2 og 1 points til deltagerne. Juryerne kom fra følgende byer: Aabenraa, Næstved, Rønne, Aalborg, Odense, Holstebro, København og Aarhus.

Mabel fik tildelt de 6 top-points af alle på nær to juryer, hvor de fik 5.

Resultat

Pointfordeling

Tilbagevendende deltagere 

 
1978
Musik i København
Deadmau5

Joel Thomas Zimmerman (født 5. januar 1981 i Toronto, Canada), kendt professionelt som deadmau5 (udtales på , oversat til ), er en canadisk musikproducer. Han anser ikke sig selv som den klassiske DJ, da han sjældent spiller andre sange end sine egne. Han er derfor mere anset som en musikproducer, selvom han dog selv foretrækker titlen "liveperformer". 

Zimmerman laver Electro House, hvor han henter elementer ind fra House, Trance og Techno. Han er blandt andet kendt for hittet «The Reward is Cheese», og andre sange som «Ghosts N Stuff», «Aguru», «Hi Friend», «Not Exactly». Han var desuden blandt de største DJ's, der spillede på Roskildefestivalen i 2009 og 2011. Zimmermans «Ghosts N Stuff» og «Not Exactly» er de mest succesfulde sange han nogensinde har produceret. «Ghosts N Stuff» og «Not Exactly» var på toppen af Beatportlisten i flere uger i 2008. I 2008 blev han kåret af Beatport til årets Electro House DJ. Han fik også prisen for bedste Progressiv house DJ og Bedste Electro House single med «Not Exactly». Han vandt igen i 2009 prisen for bedste Electro House og Progressiv House artist. 13 maj gav Zimmerman koncert i et udsolgt VEGA, hvor koncerten bød på de fleste af hans kendte hits i pre-mixet form. Han spillede desuden på Smukfest i år 2014.

Oprindelse af navn og logo 
Navnet "deadmau5" er et Zimmerman selv har fundet på. Han skulle sætte et nyt grafikkort i, hvor han så fandt en død mus i computeren (fortæller han til Tom Green i et interview med Kat von D). Han jokede derefter med navnet, og ville kalde sig selv "deadmouse" på chatprogrammet IRC, men da navnet var for langt, kalder han sig for "deadmau5"

Logoet er noget han selv har lavet sammen med en ven. Vennens far var meget businessminded og mente, at vennen skulle sørge for copyright til  billedet. Vennen valgte at give Joel rettighederne over billedet og sagde "Hvis du nogensinde performer live, så brug dette logo" og det er, hvad Joel har gjort hidtil med stor succes. Det originale billede indeholdt kun ansigtet, ørerne er en senere tilføjelse fra Joels side.

Diskografi 

 2006 – Get Scraped
 2006 – Vexillology
 2007 – Full Circle
 2008 – Random Album Title
 2008 – At Play
 2009 – It Sounds Like
 2009 – For Lack of a Better Name
 2010 – 4x4=12
 2012 – Album Title Goes Here
 2012 – At Play Vol. 4
 2014 - While (1<2) [Albummet er et continuous mix, og han vil ikke selv danse til det]
 2016 - W:/2016ALBUM/
 2017 - stuff i used to do

Referencer

Eksterne henvisninger 

 
 
 
 Deadmau5  på TheDJList

Dj's fra Canada
Musikere fra Canada
Slowly We Rot

Slowly We Rot er det amerikanske dødsmetal-band Obituarys debutalbum, som blev udgivet i 1989 gennem Roadrunner Records. Mange fans anser dette album for at være bandets hårdeste, hurtigste og mest brutale. Slowly We Rot er det eneste album, hvor Obituarys guitarer er stemt efter almindelig standard. 

Slowly We Rot er det eneste Obituary album med bassisten Daniel Tucker. Han afløser Frank Watkins, har spillet bas på alle de andre albums.

Spor 
 "Internal Bleeding" – 3:01
 "Godly Beings" – 1:55
 "'Til Death" – 3:56
 "Slowly We Rot" – 3:36
 "Immortal Visions" – 2:25
 "Gates to Hell" – 2:49
 "Words of Evil" – 1:55
 "Suffocation" – 2:35
 "Intoxicated" – 4:40
 "Deadly Intentions" – 2:09
 "Bloodsoaked" – 3:11
 "Stinkupuss" – 2:59

1997 genudgivelse: Bonusspor 
 "13. Find the Arise" (demo) [2:39]
 "14: Like the Dead" (demo) [2:34]

Album fra 1989
Obituary-album
Fluesvamp-familien

Fluesvamp-familien (Amanitaceae) er en tidligere, systematisk placering inden for Bladhat-ordenen . Familien omfatter bl.a. vore giftigste svampe. Alle er lamelsvampe, dvs. hvor frugtlegemet er en paddehat med lameller på undersiden. 

 Fluesvamp (Amanita)

Note

Svampefamilier
Bladhat-ordenen
Jane Birkin

Jane Birkin (født 14. december 1946, død 16. juli 2023) var en engelskfødt sanger og skuespiller, der var aktiv i Frankrig fra slutningen af 1960'erne. Musikalsk er hun kendt for sine fortolkninger af Serge Gainsbourgs sange. Som skuespiller samarbejdede hun flere gange med stjerneinstruktører som franske Jacques Rivette. Hun sprang desuden de seneste år selv ud som sangskriver og filminstruktør.

Liv og karriere 
Jane Birkin var datter af David Birkin, kommandant i Royal Navy, og skuespillerinden Judy Campbell, der var den engelske dramatiker Noel Cowards muse. Hun har en yngre søster, Linda, og en bror, Andrew Birkin, der er skuespiller og instruktør, og som spillede sammen med hende i filmen La Pirate og instruerede hendes datter Charlotte Gainsbourg i . Digteren og musikeren Anno Birkin og skuespillerne David og Ned Birkin er hendes nevøer.

Hun debuterede i 1964, 18 år gammel, i en meget lille rolle i filmen The Knack... and how to get it af engelske Richard Lester, der også havde andre debutanter på rollelisten som Jacqueline Bisset og Charlotte Rampling. Filmen var et billede på 1960'ernes "Swinging London" med mini-skirts og løssluppenhed – vigtige ingredienser i Birkins tidlige image. Hun medvirkede som sexet model i Michelangelo Antonionis Blowup, der blev tildelt Den Gyldne Palme ved Filmfestivalen i Cannes i 1967.    

Hun var kortvarigt gift med den engelske komponist John Barry, der ikke mindst er kendt for temaet til flere James Bond-film. Sammen fik de i 1967 datteren Kate Barry, der blev fotograf, men i 2013 mistede livet efter et fald ud af vinduet i sin lejlighed på 4. sal. 

Efter bruddet med Barry rejste Birkin til Frankrig for at prøve at slå igennem som skuespiller her. Hun fik tildelt den kvindelige hovedrolle i filmen Slogan fra 1969 – den mandlige hovedrolle hedder Serge Gainsbourg, og dette samarbejde førte til et mangeårigt romantisk forhold samt et professionelt forhold, der varede indtil Gainsbourgs død i 1991. Filmen blev en kæmpesucces i Frankrig, og parret opnåede nærmest mytisk status foruden en enorm interesse fra medierne, der ikke blev mindre efter udgivelsen af den vovede duet "Je t'aime ... moi non plus" senere samme år. 

I 1971 fødtes datteren Charlotte Gainsbourg, der blev en kendt skuespillerinde og sangerinde.         

Familien levede et liv i søgelyset, særligt på grund af Gainsbourg, der konstant provokerede i sine sange og sin optræden generelt. Samtidig levede han en meget vild tilværelse fuld af fest og druk, og i slutningen af 1970'erne forlod Birkin ham med sine to døtre. Gainsbourg skrev efterfølgende nogle af sine mest kendte sange til Birkin med titler som "Baby alone in Babylone" og "Fuir le bonheur de peur".   

I 1980 dannede Birkin par med sin tredje partner, den franske filminstruktør Jacques Doillon. Parret fik i 1982 datteren Lou Doillon, der blev model og skuespiller.     

Birkin var ud over sin karriere kendt for sit humanitære arbejde for Amnesty International.

Referencer

Eksterne henvisninger 

 
 
 

Filmskuespillere fra England
Skuespillere fra England
Sangere fra England
Personer tildelt Officer of the Order of the British Empire
Les Enfoirés
Viasat Golf

Viasat Golf er en nordisk sportskanal ejet og udsendt af Viasat. 

Kanalen sender golf 24 timer i døgnet. Viasat Golf skal bestillest separat udenom Viasats kanalpakker.

Golf
Mule (adelsslægt)

Mule er en uddød dansk uradelsslægt, der nedstammede fra borgmester i Odense Hans Mule, som blev adlet 18. august 1444, idet der tillagdes ham en halv sølv ulv i rødt skjold og samme mærke på hjelmen. Hans efterkommere var nøje knyttede til Odense, hvor adskillige af dem var borgmestre og rådmænd. Slægten stod i øvrigt på grænsen mellem adelen og borgerstanden. En sønnesøns søn, Hans Mule (død 1524), høvedsmand på Akershus og biskop i Oslo, var berygtet for sit uordentlige levned og sit voldsherredømme i det sydlige Norge efter Christian IIs flugt. Hans brodersøn, borgmester i Odense Hans Mule (død 1602), blev stamfader for den nyere slægt, af hvilken Højesteretsassessor Willum Mule, der var barnløs, 15. juni 1679 fik kgl. fornyelse af sit adelskab med et forbedret våben. Sidstnævntes fætter, Højesteretsassessor Hans Mule (1605-1669), samlede et stort bibliotek, som han testamenterede til Universitetsbiblioteket. En anden fætter var fader til krigssekretær, württembergsk kammerråd Rasmus Mule (1649-1720), hvis testamente i 1720 stiftede tre kateketiske skoler i Odense, som udover betalende elever også udbød fripladser til flittige men uformuende drenge. De tre skolers eksistens understøttedes efterfølgende af legater fra Rasmus Mules fætter, professor Erik Mule, og Anne Bircherod Mule, og skolerne samledes endeligt til Mulernes Legatskole i 1874, som derefter udgjorde en af Odenses tre højere læreanstalter.

Slægten uddøde vistnok med justitsråd Michel Johannes Mule til Serridslevgård (død 1772). Navnet optoges imidlertid af provst, sognepræst til Broby, Mikkel Hansens børn i ægteskab med Karen Mule (død 1663).

Væsentlige personer af slægten 
 Carl Lauritz Emil Mule (1818-1902) – præst
 Caspar Mule (død 1581) – prælat
 Erik Mule (1669-1751) – professor
 Hans Mule (død 1524) – biskop
 Hans Mule (1605-1669) – assessor
 Hans Mikkelsen Mule (1650-1712) – læge
 Jens Mule (1564-1633) – læge
 Ulrik Christian Mule (1775-1860) – præst, historisk forfatter

Kilder 

 Poul Bredo Grandjean, "Mule", i: Christian Blangstrup (red.), Salmonsens Konversationsleksikon, København: J.H. Schultz Forlag 1915-30.

Adelsslægter fra Danmark
Dosenrode

Dosenrode er en i direkte mandslinje uddød uradelig slægt fra Holsten, kendt med ridderen Otto Dosenrode fra 1283, hvoraf enkelte medlemmer var i Danmark. Et segl kendes fra 1366, efterkommerne bruger i blåt en hvid zigzag skråbjælke. Ridderen Sigfred Dosenrode var vidne for dronning Margrethe 1401. Henneke Dosenrode var vidne til traktat 1411 om en 5-årig fred mellem kong Erik af Pommern, hertuginde Elisabeth af Slesvig og grev Henrik af Holsten. Slægtens sidste mand var Volrad Dosenrode (død 1476). Slægten har besiddet gods i Hanherred, Thy og på Mors.

Kilder 
 Slægtens stamtavle 

Adelsslægter fra Slesvig og Holsten
Adelsslægter fra Danmark
Brok

Ordet Brok kan have flere betydninger:
 Brok (sygdom) der er en sygdom i bughulen; Den almindeligste form er lyskebrok 
 En staveform for en uradelsslægt se: Brock (adelsslægt) 
 En talemåde, f.eks. Vi vil ikke ha' alt det brok.
Bissen

Bissen har flere betydninger:

Adfærd 
 Bissen (adfærd) – det at bisse

Personer 

 Herman Wilhelm Bissen (1798-1868) – dansk billedhugger
 Vilhelm Bissen (1836-1913) – dansk billedhugger, søn af H.W. Bissen
 Rudolf Bissen (1846–1911) – dansk landskabsmaler, søn af H.W. Bissen

Geografiske områder 

 Bissen (Luxembourg) – luxembourgsk kommune og byområde
 Bissen (Tanum) - er en ø i Tanums kommuns skærgård i  Bohuslän, Sverige
Fyrfadslys

Et fyrfadslys er et lavt levende lys i en cylinder af tyndt aluminium. Varmekilden er ofte paraffin, der bliver flydende, når lyset har været tændt i en stykke tid, eller ren stearin. Brændetiden varierer fra 4 til 8 timer.

Aluminiumsbeholderen om lyset har en diameter på mellem 37,3 og 39 mm Og en vægt på ca 16 gram. Det gør at den passer til de fleste fyrfadsholdere.

Lysene anvendes både som hyggebelysning og til opvarmning af te, fondue eller gløgg.

Referencer 

Levende lys
Opvarmning
De seks helende lyde

De seks helende lyde (eller Liu Zi Jue, 六字訣) kaldes også de seks lydløse lyde og de seks hemmelige stavelser, eller blot de helende lyde. De har gennem tusinder af år været kendt og brugt inden for den kinesiske livsfilosofiske og medicinske tradition, som kaldes daoismen (taoismen). Der er tale om seks lyde, som er luftbårne. De laves altså ikke med stemmebåndet. Hver enkelt lyd har bestemte frekvenser, som menes positivt at påvirke de indre organer, som denne lyd og dens frekvensområder er relateret til. De daoistiske (taoistiske) mestre havde opdaget, at et sundt organ vibrerer ved en bestemt frekvens. Ved at sende denne frekvens til organet med en helende – eller lydløs – lyd, aktiveres og afspændes organet ud fra denne filosofi på en styrkende måde.

Hvad de enkelte lyde relaterer sig til 
Lungelyden siges at støtte lungerne og deres energisystem, nyrelyden nyrerne og deres energisystem, leverlyden leveren og dens energisystem, hjertelyden hjertet og dets energisystem, miltlyden milten og dens energisystem.

Ud over disse fem lyde er der trevarmerlyden – trevarmeren er en særlig funktionsenhed i daoistisk (taoistisk), klassisk kinesisk medicin mellem øvre, midterste og nederste torsodel og med en særlig vægt på de indre organers samvirke i disse tre områder.

Kilder 
 Daode jing & de 6 lydløse lyde (2007)  – en lydbog/dobbelt-CD, hvorpå man kan høre de seks helende lyde.

 Mantak Chia: Forvandling af stress til vitalitet (2005)  – heri beskrives de seks helende lydes baggrund, måden de laves på og de kropsbevægelser, der er forbundet med udførelsen af dem.

 Mantak Chia & Rachel Carlton Abrams: Kvinders seksuelle puls. The multi-orgasmic woman (2006)  – heri gennemgås de seks helende lyde især med henblik på kvindens brug af dem, blandt andet suppleret med en særlig brug af nyrelyden for kvindens vedkommende.

 Ved at søge "The six healing sounds" eller "The healing sounds" på nettet kan man som oftest finde sider, hvor man ikke blot ser dem beskrevet, men også kan høre dem fremført – der kan være forskel på den måde, hvorpå de enkelte lyde laves og lyder fra "skole" til "skole".

Eksterne links 
 Video med nyrelyden 

Sundhed
Alternativ behandling